আন্তর্জাতিক নিউজ ডেস্ক: পশ্চিম আফ্রিকার ইবোলা আক্রান্ত দেশগুলোতে মৃতের সংখ্যা ক্রমান্বয়ে বাড়ছে। গিনি, লাইবেরিয়া ও সিয়েরা লিওনে এ পর্যন্ত মারা গেছের ৪ হাজার ৮শ’ ৭৭ জন। এছাড়া আক্রান্ত হয়েছেন প্রায় দশ হাজার। বুধবার বিশ্ব স্বাস্থ্য সংস্থা (হু) এ কথা জানিয়েছে।এদিকে রেডক্রস জানিয়েছে, যদি যথাযথ পদক্ষেপ নেওয়া হয় তাহলে ইবোলার মহামারী ঠেকাতে কমপক্ষে চারমাস সময় লাগবে। রেডক্রসের বৈশ্বিক প্রধান এলহাজ এস সাই জানান, ‘আগেও যেমন নানা মহামারি থেকে আমরা মুক্তি পেয়েছি, এবারও ইবোলা থেকে মুক্ত হব। তবে বিশেষজ্ঞরা বলছেন, ডিসেম্বরের শুরু থেকে বিশ্বব্যাপী ১০ হাজারেরও বেশি মানুষ প্রতি সপ্তাহে ইবোলায় আক্রান্ত হতে পারেন।